"Naga e tla keteka Kgwedi ya Bojanala ka Lwetse mme Letsatsi la Lefatshe la Bojanala ke Mosupologo, 27 Lwetse 2021 ka fa tlase ga morero: “Bojanala go tlisa Kgolo e Botlhe ba Nang le Seabe mo go Yona – Go Tsosolosa Ikonomi morago ga COVID-19 – Go Aga Sešwa Botoka.” Monongwaga Kgwedi ya Bojanala e tla rotloetsa maAforika Borwa go nna le seabe mo go sireletseng ditiro ka go jela nala mafelo a selegae le go tshegetsa poelelo ya bojanala go ya ka Leano la Poelelo ya Lekala la Bojanala, le le tlhagisang ditsereganyo tse di tshegetsang kagosešwa ya lekala le."